text: Fortryder: Tatovering i ansigtet skræmte arbejdsgiverne væk
  24 september 2014 kl. 19.08
  Mikael Jensens fortid som kriminel var ikke den største udfordring, da han skulle finde et job. Det var tatoveringen i ansigtet.
  - Jeg ville jo egentlig godt have at folk lærer mig at kende og måske stiller nogle spørgsmål, som ikke havde med min tatovering at gøre, fortæller Mikael Jensen.
  Men tatoveringen har ført utallige afslag med sig. Nu er Mikael Jensen så blevet tilbudt at komme i virksomhedspraktik hos Filips Sten & Billedhugger, og samtidig er han blevet opfordret til at få fjernet tatoveringen. Det er, som stenhuggeren siger, problematisk at sælge mindesten, når man har et kranie i ansigtet.
  I dag fortryder Mikael Jensen tatoveringen i ansigtet, og han har besluttet at tage imod rådet om at få den fjernet, selvom det er betyder en 18-måneder lang smertefuld laserbehandling.
  Mød Mikael Jensen og arbejdsgiveren i videoen her. Indslaget er produceret af TV 2 Østjylland. Varighed: 1:55 min.
  